Þrumur og eldingar voru á Suðurlandi í morgun. Veður af þessu tagi er sjaldgæft, að sögn veðurfræðings.
Þrumuveðrið hófst austan við Selfoss stuttu fyrir klukkan níu og því lauk rétt eftir klukkan hálf tíu. Þrumur og eldingar verða á Íslandi á um þriggja mánaða fresti, en að sögn Marcel De Vries, veðurfræðings hjá Veðurstofu Íslands, var veðrið í morgun nokkuð öflugra en það sem gengur og gerist. Þrumuveður af þessu tagi verði aðeins um einu sinni á ári.
Sjaldséð og kröftugt eldingaveður var á Suðurlandi í morgun. 